Nyssa

se egen seksjon

Nyssa er ei slekt i sumptrefamilien.

Artene er eviggrønne eller løvfellende trær og busker. Bladene sitter spredt og er ofte samlet ytterst på greinene. Rene hann- og hunnblomster er vanligst, men noen trær har også tvekjønnede blomster. I praksis er trærne sannsynligvis særbu. Frukten er en steinfrukt.

Nyssa har en disjunkt utbredelse i Sør- og Øst-Asia, østlige Nord-Amerika og Mellom-Amerika.

Slekta hadde tidligere en større utbredelse på den nordlige halvkule, men kjøligere og tørrere klima har ført til at utbredelsen er blitt redusert. I miocen vokste Nyssa i sumpskoger i Mellom-Europa dominert av Taxodium og Glyptostrobus. Andre vanlige trær og busker var or, Myrica, Salix, kulebusk, ask og Magnolia.

I Italia vokste Nyssa for 1,9–1,8 millioner år siden sammen med hestekastanje, hickory, kastanje, vingevalnøtt, bøk, Eucommia, ambratre og tulipantre. I Spania vokste Nyssa fram til tidlig pleistocen for 1,2 millioner år siden (isotoptrinn 36).

Arter 
Flora of China angir totalt 12 arter i slekta og 7 arter i Kina, men en fylogenetisk studie fra 2012 reduserer antall kinesiske arter til 3. Antall arter i det nordamerikanske N. sylvatica-komplekset oppgis til én, to eller tre i ulike kilder, men genetiske anlyser viser at det er to arter, N. biflora og N. sylvatica. Dette gir totalt 8 arter i slekta med følgende utbredelse:

 Nyssa aquatica – kystslettene i sørøstlige USA
 Nyssa biflora 
 Nyssa biflora subsp. biflora – kystslettene i sørøstlige USA
 Nyssa biflora subsp. ursina – Florida i USA
 Nyssa javanica – Bhutan, India, Indonesia, Laos, Malaysia, Myanmar, Vietnam, Sør-Kina
 Nyssa ogeche – sørøstlige USA
 Nyssa sinensis – Kina, Vietnam
 sumptre (Nyssa sylvatica) – østlige Nord-Amerika
 Nyssa talamancana – Costa Rica, Panama
 Nyssa yunnanensis  – Yunnan i Kina

Referanser

Eksterne lenker 
 

Kornellordenen
Planter formelt beskrevet i 1753
Planter formelt beskrevet av Carl von Linné